ร้านอาหารฝรั่งเศสเล็กในซอยสวนพลูที่ไม่นึกว่าจะมีร้านแบบนี้อยู่ตรงนี้ ร้านนี้ได้รับการชมเชยจากสื่อภาษาอังกฤษหลายที่ว่าเป็นร้านอาหารฝรั่งเศสแท้ๆในราคาที่คุณจ่ายได้ รวมถึงบรรยากาศแบบเป็นกันเองและตบแต่งได้เหมือนร้านที่อยู่ยุโรปเลยทีเดียว

เมื่อปีที่แล้วผมเคยมาที่ร้านก่อนปิดปรับปรุงไปหลายเดือน เนื่องจากเจ้าของร้านกลับฝรั่งเศสด้วย สมัยก่อนที่ผมมายังมีเมนูอร่อยหลายอย่างครับ อย่างเช่นเอสคาโก้หรือสเต๊กแกะ ราคาก็ตั้งไว้ได้ใจมาก เพราะถูกกว่าร้านในทองหล่อถึงประมาณ 30% ราคาไวน์ก็ราคาประมาณไวน์คอนเนคชั่นเลยทีเดียว

หลังจากที่ร้านเปิดคราวนี้เมนูเหลือประมาณ10อย่างรวม starter และ main course และที่สำคัญที่สุดเอสคาโก้หายไป!!! เพราะเชฟเก่าไม่อยู่และครับ (แหง๋ล่ะ ปิดไปหลายเดือนเชฟจะเอาอะไรกิน) เชฟใหม่เป็นภรรยาเจ้าของร้านเองครับ เป็นคนฝรั่งเศสครับ คราวนี้ผมสั่งมาลองประมาณ4อย่าง และเข้าของร้านแถม หอยนางรมสดนำเข้าจากฝรั่งเศสให้ด้วย ซึ่งผมทานและได้รสถึงน้ำทะเลทีเดียว แต่ผมว่าถ้าได้หอมเจียวกับกระถินจะเยี่ยมมาก 555 จากการสอบถามโต๊ะข้างๆ คนฝรั่งเศสเขาว่าอร่อยครับ สงสัยลิ้นผมไม่ถึงแน่ๆ ส่วนไวน์จากที่มีให้เลือกเยอะมากตอนนี้มีแค่7อย่างครับ แถมเริ่มต้นที่ 990 -_-" พวกผมเลยจัด absinthe ไปครับแก้วละ 350 แพงกว่าคอกเทลอื่นๆที่ราคาอยู่ที่ร้อยกว่า absinthe นั้นมีประวัติที่น่าสนใจครับ ใครสนใจลองหาข้อมูลจาก google ได้ครัับ

จากการมาร้านนี้ประทับใจที่สุดคือความเป็นกันเองของเจ้าของร้านที่ฮาได้ใจ แถมแกยังพาไปดูแกลลอรี่ชั้นบนและโซนโอเพ่นแอร์ และแกแถม absinthe ให้อีกแก้วหลังจากคิดเงินอีกครับ 